Liiklusõnnetuse teatel soovitame täita kõik väljad, kuna see kiirendab käsitluse protsessi. Kindlasti tasub enne täitmist lugeda iga küsimus põhjalikult läbi, et teatel olev informatsioon oleks korrektne. Uued liiklusõnnetuse teated on kahepoolsed, mis tähendab, et paberi teine pool tuleb samuti täita ja allkirjastada. Kui jääd liiklusõnnetuse teadet täites hätta, võta kindlasti ühendust enda kindlustusandjaga. Paberkandjal blanketi asemel saad nüüd liiklusõnnetusest teavitada ka otse mobiilist LKF-i koduleheküljel.  Kui sattud liiklusõnnetusse välismaal, soovitame võõrkeelset liiklusõnnetuse teadet täites  võtta kõrvale eesti keelse vormi, sest liiklusõnnetuse teate blanketid on kõikides riikides samasugused. Võimalusel tee pilt ka teise osapoole liikluskindlustuse poliisist ja juhiloast.